31/05/2010 | Administración LocalMunicipal
A Laracha
Aprobación definitiva Ordenanza fiscal número 22

EDICTO Quedando aprobada definitivamente polo Pleno do Concello en sesión ordinaria de data 7 de abril de 2010 e polo transcurso do prazo de exposición pública sen que se teñan producido reclamacións a imposición e ordenación da taxa pola ocupación de terreos de uso público local por mesas, cadeiras, tribunas, taboados e outros elementos análogos así como a ordenanza fiscal reguladora de dita taxa, publícase no Boletín Oficial da Provincia o texto íntegro da ordenanza. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, e de conformidade co disposto nos artigos 15 a 19 do Real decreto lexislativo 2/2004 polo que se aproba o texto refundido da Lei reguladora das facendas locais, o Concello da Laracha establece a taxa por ocupación de terreos de uso público local con mesas, cadeiras, tribunas, taboados e outros elementos análogos.1.- Constitúe o feito impoñible desta taxa a ocupación de terreos de uso público local con mesas, cadeiras, tribunas, taboados e outros elementos análogos 2.- Cando con ocasión dos aproveitamentos regulados nesta ordenanza se producisen estragos no pavimento, instalacións da vía pública ou bens de uso público, os titulares daqueles están obrigados a reparar ou reconstruír os danos causados con independencia do pago da taxa. Se os danos fosen irreparables o concello será indemnizado. A indemnización fixarase nunha suma igual ao valor das cousas destruídas. A obrigación de contribuír nacerá pola ocupación do dominio público local, autorizada na correspondente licenza ou desde que se inicie o aproveitamento, se se produciu sen a oportuna autorización. Serán suxeitos pasivos contribuíntes, as persoas físicas ou xurídicas, así como as entidades ás que se refire o artigo 35.4 da Lei xeral tributaria, a quen se autorice para efectuar a ocupación do dominio público local. A base estará constituída, de acordo coa tarifa definida no artigo seguinte, polo tempo de duración dos aproveitamentos e pola superficie en metros cadrados ocupada polas mesas, cadeiras, tribunas, taboados e outros elementos análogos. Aplicarse unha tarifa única de 0,50 euros, por metro cadrado ou fracción e mes, pola ocupación da vía pública con mesas, cadeiras, tribunas, taboados e outros elementos análogos. O réxime de responsabilidades axustarase ao previsto nos artigos 41 a 43 da Lei 58/2003 xeral tributaria. De conformidade co disposto no Real decreto lexislativo 2/2004, non se recoñece beneficio tributario ningún, salvo os que sexan consecuencia do establecido nos tratados ou acordos internacionais ou os previstos en normas con rango de lei. O Estado, as comunidades autónomas e as entidades locais non estarán obrigados ao pago das taxas por utilización privativa ou aproveitamento especial do domino público polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadá ou á defensa nacional. O tributo liquidarase por cada aproveitamento solicitado e conforme ao tempo que o interesado indique ao pedir a correspondente licenza. As persoas naturais ou xurídicas interesadas na obtención dos aproveitamentos regulados nesta ordenanza, presentarán no concello solicitude detallada da súa natureza, tempo e duración destes, lugar exacto onde se pretenden realizar, sistema de delimitación e en xeral cantas indicacións sexan necesarias para a determinación do aproveitamento desexado. Coa solicitude de licenza abonarase en concepto de depósito a cantidade resultante de aplicala tarifa. No caso de concederse a licenza o depósito será considerado pago da taxa, en caso contrario o solicitante pode esixir a devolución do mesmo. Cando se realicen aproveitamentos sen licenza ou excedendo do autorizado, se practicarán de oficio as liquidacións que correspondan e se imporán as sancións que procedan. O pago da taxa non supón a adquisición do dereito a realizar o aproveitamento, podendo a administración municipal adoptar as medidas que procedan para evitar a continuación de aqueles que no poidan ser autorizados por non cumprir as condicións requiridas. Esta taxa esíxese en réxime de autoliquidación. En todo o relativo á cualificación de infraccións tributarias e sancións, ademais do previsto nesta ordenanza, rexerase segundo o disposto no Título IV da Lei xeral tributaria. A presente ordenanza fiscal, entrará en vigor o día seguinte ó da súa publicación no Boletín Oficial da Provincia, mantendo a súa vixencia en tanto non sexa modificada ou derogada expresamente. A Laracha, 21 de maio de 2010 O Alcalde José Manuel López Varela